Henri Antoine Marie Teissier

**Henri Antoine Marie Teissier** (født 21. juli 1929 i Lyon i Frankrike; død samme sted 1. desember 2020) var en fransk geistlig og katolsk erkebiskop av Alger.
## Liv og virke
### Bakgrunn
Henri Teissier kommer fra en familie av pieds-noirs som hadde bodd i Philippeville siden 1849. Siden faren var karriereoffiser, ble han født på det kontinentale Frankrike og vokste opp forskjellige steder der. Familien hadde bodd i Alger siden 1947. Han studerte klassisk litteratur i Marokko, filosofi ved Sorbonne, teologi ved Institut Catholique de Paris, arabisk språk og litteratur ved École Nationale des Langues Vivantes i Paris, og arabisk ved Universitetet i Kairo og Universitetet i Aix. 
### Prest
Han ble ordinert til prest for erkebispedømmet Alger den 24. mars 1955.

I 1966 ble han direktør for *Centre d'Etudes Diocésain* i Alger. Han hadde bodd i Algerie siden 1947 og ble algerisk statsborger i 1965.
### Biskop av Oran
Den 30. november 1972 utnevnte pave Paul VI ham til biskop av Oran i Algerie. Han ble ordinert til biskop av erkebiskopen av Alger, kardinal Léon-Etienne Duval, den 3. februar året etter; medkonsekratorer var erkebiskop Sante Portalupi, apostolisk nuntius til Algerie, og Paderborns hjelpebiskop med base i Magdeburg i Øst-Tyskland, Johannes Braun.
### Koadjutorerkebiskop, og så erkebiskop, av Alger
Den 20. desember 1980 ble han utnevnt til koadjutorerkebiskop i erkebispedømmet Alger. Da kardinal Duval trakk seg tilbake den 19. april 1988, etterfulgte han ham som erkebiskop av Alger.

Erkebiskop Teissier var medlem av Sekretariatet for relasjonene til ikke-kristne (1971). Som visepresident for Caritas Internationalis for de arabiske landene (1975–1987) var han involvert i forskjellige islamsk-kristne symposier og de to kristne konferansene for Palestina. Under hans bispeperiode ble i 1976 de katolske skolene i Algerie nasjonalisert, sharia-loven ble standarden for lover og arabisk ble gjort til det eneste undervisningsspråk. 

Teissier var president for *Conférence des évêques de la région Nord de l'Afrique* (CERNA) fra 1983 til 2004. Han regnes som en ledende representant for dialogen mellom kristendom og islam, selv om det mellom 1994 og 1996 døde 19 katolske prester i islamistiske terrorangrep, og trappistmunkene i Tibhirine i Atlasfjellene ble myrdet i 1996.

I 2000 ble han hedret med en æresdoktorgrad fra *Institut Catholique de Paris* for sitt arbeid med å fremme kristen-islamsk dialog. I 2008 ble han utnevnt til Ridder av Æreslegionen

Pave Benedikt XVI innvilget hans aldersbetingede avskjedssøknad den 24. mai 2008. 

Han døde den 1. desember 2020 i en alder av 91 år som et resultat av et hjerneslag på Hôpital Édouard-Herriot i Lyon. Han ble gravlagt  i kirken *Notre-Dame de Afrique* i Alger.
## Publikasjoner
**Église en Islam*, Centurion, 1984
**La Mission de L'Église*, Desclée de Brouwer, 1985
**Histoire des chrétiens d'Afrique du Nord*, (collectif), Desclée de Brouwer, 1995, (ISBN 978-2-7189-0531-0)
**Lettres d'Algérie*, Bayard-Centurion, 1998, 135 p. (ISBN 978-2-2274-3667-1)
**Chrétiens en Algérie : Un partage d’espérance*, Desclée de Brouwer, 2002, 231 p. (ISBN 978-2-2200-5138-3)

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Erkebiskop Jean-Émile Fonteneau (1825-1899) *1875
* Biskop Charles-Evariste-Joseph Coeuret-Varin (1838-1905) *1885
* Biskop Joseph Rumeau (1849-1940) *1899
* Biskop Jean-Camille Costes (1873-1950) *1924
* Biskop Auguste-Léon-Alexis Cesbron (1887-1962) *1940
* Kardinal Léon-Etienne Duval (1903-1996) *1947
* Erkebiskop *Henri Antoine Marie Teissier* (1929-2020) *1973

## Litteratur
* Martine de Sauto, *Henri Teissier, a bishop in Algeria*, Bayard, 2006 (())
## Referanser